Richard Mulligan

Richard Mulligan (1932–2000) var en amerikansk skuespiller kjent fra tv-serier som Forviklingar og Empty Nest. Han befattet seg mest med komiske roller.

Han medvirket i drøyt 80 film- og tv-produksjoner i løpet av karrieren.

 Biografi 
Mulligan ble født i Bronx, New York og er yngre bror til regissør Robert Mulligan. Han studerte på Columbia University før han startet sin skuespillerkarriere.

Han scenedebuterte i 1960 på Broadway i stykket All the Way Home. Han filmdebuterte i Usynlig grense (1964) og hadde siden større roller i filmer som blant annet Little Big Man (1970), Buss med kluss (1976), S.O.B. (1981), På sporet av den rosa panteren (1982), Meatballs Part II (1984) og Fullt kaos (1986), som var hans siste filmrolle.

Mulligan tv-debuterte i 1962 i en episode av Forsvarsadvokatene. Fra 1966 til 1967 hadde han en fast rolle i komiserien  The Hero. Han fikk sitt store gjennombrudd på slutten av 1970-tallet i rollen som Burt Campbell i komiserien Forviklingar (1977–1981). I 1988 fremstilte han politikeren William H. Seward i miniserien Lincoln. Fra 1988 til 1995 hadde han hovedrollen som Dr. Harry Weston i serien Empty Nest (som sprang ut av serien Pantertanter). Han hadde også gjesteopptredener i kjente TV-serier som blant annet The Doctors (1964), Kruttrøyk (1967), Mannix (1967), I Dream of Jeannie (1969), Bonanza (2 episoder, 1971), Huset på prærien (1976), Charlie's Angels (1976), The Love Boat (2 episoder, 1977–1978), The Twilight Zone (2 episoder, 1985–1986) og Nurses (4 episoder, 1991–1993). Han har også spilt i tv-filmer, deriblant hovedrollen i Guess Who's Coming for Christmas? (1990).

 Privatliv 
Mulligan var gift fire ganger og skilte seg fra sin fjerde kone i 1993. Han hadde en sønn, James, med sin første kone.

Han døde av tarmkreft i 2000, 67 år.

 Priser og utmerkelser 
Mulligan vant Emmy-prisen to ganger, første gang i 1980 for Forviklingar, og andre gang i 1989 for Empty Nest. Sistnevnte serie innbrakte ham også Golden Globe.

I 1993 ble han hedret med en stjerne på Hollywood Walk of Fame.

 Filmografi 
 Filmer 
 The Chapman Report  – Jazz Musician (1962)
 Pappa ungkar (40 Pounds of Trouble) – Bellhop (1962)
 Natt med en fremmed (Love with the Proper Stranger) – Louie (1963)
 Usynlig grense (One Potato, Two Potato) (1964) – Joe Cullen
 Klikken (The Group) – Dick Brown (1966)
 De ubeseirete (The Undefeated) – Dan Morse (1969)
 Little Big Man – Gen. George Armstrong Custer (1970)
 Irish Whiskey Rebellion – Paul Lachaise (1972)
 From the Mixed-Up Files of Mrs. Basil E. Frankweiler – Mr. Kincaid (1973)
 Høvdingens sønn (Visit to a Chief's Son) – Robert (1974)
 Buss med kluss (The Big Bus) – Claude Crane (1976)
 Scavenger Hunt – Marvin Dummitz (1979)
 S.O.B. – Felix Farmer (1981)
 På sporet av den Rosa Pantern (Trail of the Pink Panther) – Clouseaus far (1982)
 Meatballs Part II – Coach Giddy (1984)
 Teachers – Herbert Gower (1984)
 Micki & Maude – Leo Brody (1984)
 The Heavenly Kid – Rafferty (1985)
 Doin' Time – Mongo Mitchell (1985)
 Fullt kaos (A Fine Mess) – Wayne 'Turnip' Parragella (1986)
 Oliver og gjengen (Oliver & Company) – Einstein (stemme) (1988) TV-serier 
 The Hero – Sam Garret (16 episoder, 1966–1967)
 Forviklingar – Burt Campbell (82 episoder, 1977–1981)
 Reggie – Reggie Potter (1983)
 Lincoln – William H. Seward (1988)
 Empty Nest – Dr. Harry Weston (170 episoder, 1988–1995)
 TV-filmer 
 Harvey – Dr. Lyman Sanderson (1972)
 Pueblo – CWO G.H. Lacy (1973)
 Having Babies III – Jim Wexler (1978)
 Malibu – Charlie Wigham (1983)
 Jealousy – Merrill Forsyth (1984)
 The Deacon Street Deer – Shorty (1986)
 Babes in Toyland – Barnie/Barnaby Barnicle (1986)
 Poker Alice – Sears (1987)
 Guess Who's Coming for Christmas? – George Walters (1990)
 London Suite – Dennis Cummings (1996)
 Dog's Best Friend – Fred (1997)
 Heaven Will Wait – Tom (1997)

Referanser

 Eksterne lenker 


Kategori:Skuespillere fra USA
Kategori:Komikere fra USA
Kategori:Hollywood Walk of Fame
Kategori:Emmy-vinnere (Primetime)
Kategori:Personer fra New York City